Tiché sedenie (s titulkami)
Veľká noc 2019
[Mooji] Óm. Namasté. Vítam vás všetkých dnes na satsangu,
na tomto tichom sedení,
ktoré venujem menu a živej prítomnosti
Pána Ježiša Krista, v túto Veľkonočnú nedeľu.
Toto sedenie bude trvať približne 30, 35 minút.
Dĺžka nie je nikdy presne určená.
Väčšinu času budeme iba potichu sedieť,
ale občas, keď sa objaví podnet zvnútra,
možno prehovorím a budem vás viesť.
Prosím posaďte sa tak, aby ste sa cítili pohodlne.
A samozrejme, ak by ste sa náhodou, mimovoľne dotkli niekoho,
kto sedi vedľa vás,
nič sa nedeje, je to v poriadku.
Iba zostaňte v pohodlnej pozícii,
tak, aby ste mohli najbližšiu asi polhodinu
sedieť bez pohybu.
Na konci sedenia zazvoním zvončekom,
ako znamenie, že sa tiché sedenie skončilo.
Uvidíte, že hlboké vnútorné ticho, nie je ovplyvnené,
niečím ako je koniec sedenia, ani ničím podobným.
Keď odídem z miestnosti, zostaňte sedieť.
A tí z vás, ktorí chcú zostať sedieť,
a ďalej sa marinovať v tichu,
môžete to urobiť.
Ostatní sa pohybujte tak potichu, ako môžete.
Ďakujem.
V prítomnosti a vo svätom mene Pána Ježiša Krista,
ktorého duch a prítomnosť radostne prebývajú tu, na Monte Sahaja,
v srdciach všetkých bytostí,
Toto sedenie venujeme jemu. Amen.
[zvuk zvončeka]
Cíťte sa pohodlne.
Možno niekedy budete chcieť otvoriť oči,
alebo ich nechať zatvorené.
Je to úplne v poriadku. Urobte si pohodlie.
Skutočné ticho nie je niečo, čo vytvárame.
Neznamená to iba byť ticho, nehovoriť.
Skutočné ticho nemá nikto pod kontrolou.
Je prirodzenosťou bytia.
Nie je to aktivita.
Je synonymom nášho najvnútornejšieho Bytia.
Máme ho rozpoznať,
nie mať pocit, že niečo robíme.
A aby ste ho rozpoznali,
nenasledujte energiu myšlienok alebo mysle.
Zostaňte iba pri ich pozorovaní, ale nezaujatom pozorovaní,
pozorovaní bez identity.
Nestotožňujte sa s pozorovateľom.
Nech zostane iba pozorovanie,
spontánne a automatické,
tam a kde je to potrebné.
Inak zostaňte prázdni.
Nemôžeme zabrániť myšlienkam, aby prichádzali,
ale môžete im prestať venovať pozornosť.
Zostaňte v prirodzenej neutralite prázdnoty.
Uvedomujte si, že zvykom mysle je niečo vytvárať, pohybovať sa.
Ale vy, ten kto pozoruje myseľ, ste vždy tichý.
Myseľ je ako vietor, je stále v pohybe.
Ale vaše Ja je ako priestor.
Je nekonečné.
Nepohybuje sa.
To, čo má tendenciu nasledovať myseľ, je pozornosť,
jeden z vašich najdôvernejších nástrojov, vaša sila.
Ale je niečo, čo presahuje pozornosť,
čo je prítomnejšie ako pozornosť,
kde dokonca aj presun pozornosti je pozorovaný.
Buďte tu.
Na rozdiel od energie mysle,
čisté vedomie Ja sa nepohybuje.
Je to neohraničené Ja.
Je to čisté ticho.
Ale neznamená to byť ticho!
Je to ticho samotné.
Ticho nikto nevytvára.
Ak sa v tele objaví nejaké napätie,
neznamená to vôbec nič; ignorujte to.
Tu, v samotnom srdci Bytia,
nie je nič, čo treba robiť
alebo zmeniť či napraviť,
vytvoriť, ani sa ničím netreba stať.
Nie je tam nič, čo treba opustiť. Nikam netreba ísť.
Úplne to presahuje všetky stavy mysle.
Je to váš prirodzený stav.
A predsa to nie je strnulé.
Nič to nekontroluje.
Je to bez strachu.
Rozpoznajte to.
Čokoľvek sa objaví v mysli, nie je skutočné.
Ako oblaky plávajúce okolo, nie sú stále.
Čas ani zmena neexistujú bez vás,
bez toho, kto ich pozoruje.
Ak by ste neboli vy, nebol by ani čas.
Ste pozorovateľmi času a zmeny,
ale vy ste tým, čo sa nemení.
Nepochybujte o tom.
Pozerajte sa a presvedčte sa o tom
vo svojom tichu.
Telo nie je dôkazom toho, že existujete.
Nikdy nebol čas, keď ste neexistovali.
Nehovorím o vašej osobe.
Ani vaša osoba v skutočnosti neexistuje.
Čo existuje večne, je vedomie,
samotné srdce Boha.
Radujte sa, že vaša existencia je súčasťou Boha,
ktorý vám dal inteligenciu a schopnosť rozlišovať,
aby ste Ho mohli rozpoznať.
On jediný je skutočný a nemenný.
Je to to nemenné v nás, to večné.
Toto telo je tu len na nejaký čas.
Narodilo sa, nejaký čas žije a potom zomrie.
Ale duch vo vás, je nesmrteľný.
Je synonymom čistého vedomia.
Presahuje históriu.
Nemusíte si to predstavovať.
Buďte v prítomnom okamihu, bez toho, čo bude 'potom'.
Hoci to egoická myseľ považuje za určité obmedzenie,
v skutočnosti, je to vaša večná sloboda.
Nespútaná.
Nepremožiteľná.
I keď sa zdá, že nejaký mrak neznalosti zakrýva vaše Ja,
je to iba ilúzia.
Vy, ten, kto vníma ten závoj, ním nie ste zakrytý.
Óm.
[dlhé ticho]
Nechajte teraz všetko tak.
Všetky myšlienky, všetky zámery,
všetky semienka spomienok, nechajte to tak.
Netreba ich ničiť ani vyhadzovať.
Teraz jednoducho nechajte všetko tak,
dokonca aj samotnú predstavu o sebe.
Ak by ste jednoducho nechali tak všetko, čo môžete vnímať ...
Vstúpte hlbšie dovnútra.
Nespájajte sa so žiadnou myšlienkou, ani žiadnou predstavou.
Nie ste stále tu?
Ale ako čo ste tu?
Nechajte tak všetky definície, všetky zámery, všetky spomienky.
Nie ste i tak tu?
Ste niečím menej?
Nechajte tak všetko osobné,
a pozrite sa,
či môžete stratiť svoje pravé Ja.
Nedovoľte, aby vás premohol spánok.
Zostaňte v žiarivom vedomí Ja.
Čokoľvek prebieha a čokoľvek sa objavuje, je pominuteľné.
Nie je to stále.
Ako oblaky, nechajte ich preplávať okolo.
Netreba ich tlačiť ani ťahať.
Rozpoznajte svoje ticho,
ticho, ktoré je tu bez úsilia.
A buďte šťastní.
Popravde, nie ste ten, kto premýšľa,
ani ten, kto koná,
ani ten, kto si užíva tento svet.
Vy to všetko vnímate.
Vo vašej skutočnej podstate nič nepotrebujete.
Venujte tomu pozornosť a uvidíte.
Je dôležité, aby ste to rozpoznali.
Lebo keď toto viete a potvrdíte si to vo svojom srdci,
tento svet vám nebude robiť starosti.
Nebudete ho vnímať ako svojho nepriateľa.
V skutočnosti, sa stane samotným telom Boha.
Všimnite si svoj vlastný prirodzený pokoj a ticho.
On sám sa nikdy nemení.
Neprichádza, ani neodchádza.
Nepovažujte pohyby tela a mysle
za svoje pohyby.
A predsa, v tomto dynamickom vyjadrení vášho Ja,
ste tiež.
Keď rozpoznáte to, čo je skutočné,
to neskutočné, chvíľkové, vás nebude rušiť.
Boh-Vedomie-Brahman je vašim jediným Bytím.
Radujte sa z toho.
Ak by sa vo vás objavil pocit rozptýlenia pozornosti,
všimnite si, že to je tiež videné.
Nepripisujte tomu takú dôležitosť.
Je to iba pocit.
Nie je definíciou toho, čím ste.
Dávno predtým, než začalo toto telo existovať,
ste už existovali ako vedomie.
Je práca, ktorú tu treba urobiť,
a tou je priniesť z hĺbky vášho bytia
do jeho dynamického poľa silu a milosť vášho videnia.
Pretože váš život na tomto svete by mal byť Božskou piesňou.
Pán Kristus raz v modlitbe povedal:
'Otče, dovoľ mi, aby som bol znova s tebou,
tak ako to bolo pred začiatkom tohto sveta'.
Ale kedy tento svet začína?
Začína v mysli.
Vy nie ste myseľ.
Myseľ neexistuje bez toho, kto ju pozoruje.
Náš pocit individuálnosti
je krátkodobým stotožnením sa vedomia
s pocitom osoby;
stav, ktorý musíme prekonať.
Ak nebo je nejaké miesto alebo stav,
v ktorom existujú nádherné druhy stromov,
a nádherné hory, obloha a rieky, a nádherné bytosti,
potom je tiež fenoménom, toho najvyššieho druhu.
Ale ako čisté vedomie,
presahujete aj nebo a nebeské stavy.
Ó, neodmietajte nebo.
Sahaja samotná je malou ochutnávkou neba.
Ale to, na čo poukazujem,
presahuje všetky formy, čas a zmenu.
Je to nemerateľné, bezhraničné.
Nevytvorené a nemenné.
Poznajte to ako vašu samotnú podstatu.
Ale nepredstavujte si len, že ste tu.
Prekonajte vplyv mysle tak,
že udržíte svoju pozornosť zakorenenú vo svojom Ja.
Dôverujte Bohu,
pokým je vo vás pocit individuality a osobnosti,
alebo dokonca nezávislosti.
A modlite sa, aby ten Najvyšší absorboval našu roztrieštenú pozornosť,
a aby sme mohli splynúť v tom Jedinom Bytí.
Nepovažujte sa za výnimočného.
Radšej buďte ničím.
Ako nula, za hranicami pojmu nula.
Potom sa všetko vráti ku svojej podstate.
Neurobte tú chybu, že budete mať pocit alebo budete veriť,
že čisté Ja je nejakým vyšším stavom vnímania.
Je dokonca oveľa jemnejšie než pocit bez pocitov.
Je to čisté vedomie.
Je to to jediné, čo skutočne je tu.
Všetko ostatné je oblak, ktorý prechádza okolo,
vrátane toho, kto hľadá pravdu.
Keď je nájdené to, čo hľadajúci hľadá,
hľadajúci už nie je.
Kiež to, čo som bolo s vami dnes zdieľané,
nájde cestu hlboko do vášho Bytia,
hlbšie než do pamäte,
do samotného jadra vášho Bytia.
Nedovoľte, aby vám to uniklo kvôli spánku.
Teraz nie je čas na spánok.
Ako som povedal predtým, Vy ste semienkami prebudenia
vo svete, ktorý spí.
Teraz nespite.
Aj keď myseľ môže bojovať, keď to počuje,
vaše srdce to pozná.
Vážte si to, čo je vo vašom srdci.
Pán Ježiš Kristus a všetci svätci a proroci
boli svetlom tohto sveta, a stále ním sú.
Z vášho čistého srdca žiari skutočné svetlo tohto sveta.
Nedovoľte vašej mysli, aby ho zakryla.
Myseľ a ego vám ponúkajú život plný potešení a snáh,
na konci ktorých je smrť.
Ale srdce odhalí život, ktorý je večný a čistý.
Je to vaša voľba.
Slová, ktoré som vám povedal,
vyvierajú z môjho srdca.
Tieto slová pominú,
ale miesto, z ktorého vychádzajú, je večné.
Vychádzajú z miesta, ktoré je esenciou vášho bytia.
My sme tým, kto hovorí, aj tým kto počúva, a sme aj tým, čo to presahuje.
Neprenechajte to svojej mysli.
Ak cítite, že je vo vašom srdci modlitba, tak sa modlite k Bohu,
aby sa objavilo skutočné pochopenie a zmylo všetky falošné predstavy,
a prebudilo vo vás skutočné rozpoznanie vášho bezčasového bytia,
a vašu harmóniu s Bohom, ktorý je Pravdou.
Dnes vzdávame úctu duchu Krista,
on je tiež svetlom žiariacim v Srdci.
Nie iba osoba Krista, ale Kristovo vedomie,
ktoré sa nelíši od Kršnovho vedomia alebo Šivovho bytia
alebo od srdca a esencie všetkých svätcov a prorokov všetkých čias.
Náš život je ovocím ich videnia,
dôkazom ich realizácie.
Duch Krista nie je iba historickým javom,
je to žijúce a bezčasové Bytie, esencia života samotná,
život, ktorý vyžaruje cez toto telo.
A musí byť poznaný a rozpoznaný,
ešte kým je telo teplé.
Kým vnímame čas,
využite ten čas na to, aby ste objavili to, čo je večné.
Budha je skutočný Majster.
Pite priamo z Majstrových úst a z Majstrovho srdca.
Ráma, Kršna, Kristus, svätí proroci:
pite priamo z úst Majstrov a z ich srdca.
Pite z pohára milosti.
Ale Najvyšší Pán to všetko presahuje.
Presahuje všetky mená a formy.
On prebýva v srdci všetkých cítiacich bytostí.
Začnite ho nachádzať prostredníctvom vibrácie 'Ja Som', ktorá je vo vás.
Buďte jedným s touto intuíciou, s týmto pocitom 'Ja Som',
a nespájajte ho so žiadnou inou predstavou.
Vezme vás do srdca Boha.
Aj keď som bezčasový,
v mojom fenomenálnom živote som tu iba na nejaký čas.
Využite tento čas,
aby ste odhalili a potvrdili to, čo je bezčasové vo vašom vlastnom bytí.
Potom budete vedieť, že nie som od vás nikdy oddelený.
Nech pokoj, láska a múdrosť Pána Ježiša Krista
a všetkých svätých prorokov a svätcov všetkých čias,
vyviera z vášho srdca a zostáva v ňom,
a podporuje vaše rozpoznanie Najvyššieho a splynutie s Ním,
v súlade s vôľou Božou.
Nech sa tak stane. Nech sa tak stane. Nech sa tak stane.
Óm, šánti, šánti, šánti.
Aleluja. Amen.
[zvuk zvončeka]
Óm.
Copyright © 2019 Mooji Media Ltd. Všetky práva vyhradené.
Žiadna časť tejto nahrávky nemôže byť reprodukovaná
bez výslovného súhlasu Mooji Media Ltd.